laion/Wikipedia-Exotic huggingface dataset:
הלילה השנים עשר (סרט, 1986)

הלילה השנים עשר (באנגלית: Twelfth Night) הוא סרט אוסטרלי משנת 1986 המבוסס על המחזה באותו שם מאת ויליאם שייקספיר, בבימויו של ניל ארמפילד, ובכיכובם של ג'יליאן ג'ונס, איבר קאנס ופיטר קאמינס. ג'יליאן ג'ונס – ויולה וסבסטיאן איבר קאנטס – אורסינו ג'קי פיליפס – הרוזנת אוליביה פיטר קאמינס – מלווליו קרי ווקר – פסטה ג'פרי ראש – סר אנדרו אגיצ'יק ג'ון ווד – סר טובי בלץ' טרייסי הארווי – מריה ניל ארמפילד ביים הפקה בימתית של המחזה עבור להקת התיאטרון לייטהאוס בדרום אוסטרליה. חלק מהשחקנים שהשתתפו בהצגה גילמו שוב את תפקידיהם בסרט בהם ג'קי פיליפס, פיטר קאמינגס, ג'ון ווד וג'פרי ראש. שחקנים נוספים בסרט היו איבר קאנטס וטרייסי הארווי. הצילומים החלו ב-5 באוגוסט 1985 בתיאטרון באלמיין ביז'ו. "הלילה השנים עשר", במסד הנתונים הקולנועיים IMDb (באנגלית) "הלילה השנים עשר", באתר AllMovie (באנגלית) "הלילה השנים עשר", במסד הנתונים הקולנועיים KinoPoisk (ברוסית) "הלילה השנים עשר" באתר Oz Movies David Stratton, The Avocado Plantation: Boom and Bust in the Australian Film Industry, Pan MacMillan, 1990 p194 "Facts and Figures", Cinema Papers, September 1985 p46 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קרחון יוברט

קרחון יוברט (באנגלית: Hubert Glacier) הוא קרחון בצד הדרומי של הר אולימפוס ברכס הרי אולימפיק (ההרים האולימפיים) שבשטח הפארק הלאומי אולימפיק, במחוז ג'פרסון, במדינת וושינגטון שבארצות הברית. בשל מיקומו, בצידו הדרומי של ההר, הקרחון קטן מקרחונים אחרים שעל ההר (המצויים בצידו הצפוני, החשוף פחות לשמש). אורכו של הקרחון 0.4 קילומטרים בלבד (לעומת קרחון בלו שבצד הצפוני של ההר, שאורכו 5.5 קילומטרים). הקרחון ממלא קרקס קרחוני, שלרגלי מצוק. שלוחה אחת של הקרחון יורדת במדרון ההר לכיוון דרום. שיאו של הקרחון היא בנקודה בגובה 2,000 מטרים מעל פני הים. מנקודה הזו הקרחון זורם לכיוון צפון, עד שנפגש עם קרחון נוסף שבקרקס, בגובה של 1,700 מטרים מעל פני הים. בנקודת המפגש הקרחון משנה את כיוונו, וזורם לכיוון מערב עד קצהו של הקרחון בגובה של 1,500 מטרים מעל פני הים. גובהו הממוצע של הקרחון 1,691 מטרים מעל פני הים. הקרחון קרוי על שמה של אנה יוברט (Anna Hubert) שהייתה האישה היחידה בין חברי הקבוצה שטיפסה לראשונה לפסגת הר האולימפוס. • Robert Wood, Olympic Mountains Trail Guide: National Park and National Forest, P 294 • Olympic Mountain Rescue, Olympic Mountains: A Climbing Guide, PP 184 - 185 • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 קרחון יוברט באתר הסקר הגאולוגי של ארצות הברית מפה טופוגרפית של קרחון יוברט מפת אזור הקרחון תצלומים היסטוריים של קרחון יוברט (אורכב 18.07.2020 בארכיון Wayback Machine) מסלולי הליכה באזור קרחון יוברט גאזט השמות הרשמיים של ארצות הברית מידע גאוגרפי קרחון יוברט
דיסקוגרפיה של האנה מונטנה

הדיסקוגרפיה של הדמות האנה מונטנה, אותה מגלמת הזמרת האמריקאית מיילי סיירוס, מורכבת מחמישה אלבומי פסקול, שני אלבומי רמיקס, אלבום לייב אחד ואלבום אוסף אחד. כל האלבומים הם בהוצאת וולט דיסני רקורדס. Gold & Platinum, RIAA (באנגלית אמריקאית) Disney Dominates Kids' Streaming And Album Sales, בילבורד, ‏6 במאי 2020
דוקטור ליזה (סרט)

דוקטור ליזה" («Доктор Лиза») הוא סרט דרמה רוסי, בבימויה של אוקסנה קראס ובכיכובה של צ'ולפן חאמטובה, המגלמת את דוקטור ליזה, כינויה של יליזבטה גלינקה, רופאה רוסייה שהייתה ידועה בפעילותה ההומניטארית ומתה בהתרסקות מטוס טופולב Tu-154 של משרד ההגנה הרוסי, בדצמבר 2016. שיר הנושא של הסרט "דוקטור ליזה" בוצע על ידי להקת DDT. הסרט יצא לאקרנים בבתי הקולנוע ברוסיה ב-22 באוקטובר 2020. הסרט מספר על רופאת החייאה, יליזבטה גלינקה, שהולכת לחגוג את יום נישואיה עם בעלה, שלשמה לקחה פסק זמן מיוחד מעבודתה הלחוצה כרופאה, אולם עם זאת, זה לא מונע ממנה מלהיות שקועה בכל זאת בעבודתה, גם כשהיא אינה במקום עבודתה. צ'ולפן חמאטובה - יליזבטה גלינקה אנדריי בורקובסקי - חוקר של משרד התובע הכללי קונסטנטין חבנסקי - רופא טימופיי טריבונצב - מטופל יוליה אאוג - רופאה בכירה אנדז'יי חירה פיליפ אבדייב טטיאנה דוגילבה הצילומים נערכו באפריל 2019 במוסקבה. באפריל 2020 פורסם הטריילר הראשון של הסרט ובו נודע כי הסרט ייצא לאקרנים בסתיו 2020. "דוקטור ליזה", במסד הנתונים הקולנועיים IMDb (באנגלית) "דוקטור ליזה", במסד הנתונים הקולנועיים KinoPoisk (ברוסית) ДДТ — Доктор Лиза (Официальный музыкальный клип) קדימון הסרט В Москве начались съемки фильма о Докторе Лизе Съемки художественного фильма «Доктор Лиза» начались в Москве Начались съемки фильма о докторе Лизе Доктора Лизу сыграет в кино Чулпан Хаматова Стартовали съемки фильма «Доктор Лиза» с Чулпан Хаматовой в главной роли Фильм "ДОКТОР ЛИЗА" (Трейлер- 2020)
House of Mystic Lights

House of Mystic Lights (בעברית: בית מאורות מיסטיים) הוא סינגל שהוקלט על ידי הזמרת ההולנדית סי. סי. קאץ'. השיר יצא לאור במרץ 1988, על ידי חברות התקליטים הנסה רקורדס ואריולה רקורדס, כסינגל הראשון והיחיד מתוך אלבום הלהיטים, Diamonds: Her Greatest Hits. עם יציאתו נכנס השיר אל המקום השביעי במצעד השירים שבספרד. השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. לאחר שהלהיט "Soul Survivor", יצא כסינגל האחרון מתוך אלבומה השני Like a Hurricane, הוחלט להוציא את השיר הזה כסינגל שלא מתוך האלבום, אלא כסינגל מתוך אלבום הלהיטים שהוציאה בהמשך. העבודה המשותפת בין קאץ' לבוהלן בפעם הזו, הייתה אחת מהפעמים האחרונות בהן עבדו יחד, עד להיפרדותם בשנת 1989. הווידאו קליפ הרשמי של השיר הועלה לערוץ היוטיוב של סי. סי. קאץ' ב-20 בדצמבר 2010, כמה עשורים לאחר צאתו המקורית. הרזולוציה של הקליפ הייתה באיכות של הפרדה גבוהה, במסגרת העלאת רוב הקליפים של סי. סי. קאץ' באיכות זו. בקליפ, ניתן לראותה כשהיא מבלה בפארק שעשועים. הופעה של השיר שהועלה ליוטיוב ביולי 2015, הצליחה לצבור ארבע מיליון צפיות, בעוד הופעה נוספת שעלתה ליוטיוב צברה שני מיליון צפיות. סרטון השיר "House of Mystic Lights" באתר יוטיוב C.C. Catch - House Of Mystic Lights, Discogs (באנגלית) C.C. Catch - Shake Your Head 2003 - swisscharts.com, www.swisscharts.com Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. C.C. Catch - Like A Hurricane, Discogs (באנגלית) C.C. Catch - Soul Survivor (Long Version Survivor Mix), Discogs (באנגלית) Release group “Like a Hurricane” by C.C.Catch - MusicBrainz, musicbrainz.org C.C. Catch | Biography & History, AllMusic (באנגלית) cccatch - house of mystic lights (HD) OfficialCCCatchtube, YouTube C C Catch - House Of Mystic Lights live C C Catch Good Guys Only Win In Movies House Of Mystic Lights Entre Amigos
הדיוויזיה השלישית (קנדה)

הדיוויזיה השלישית של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה. הדיוויזיה הקנדית השלישית הוקמה בצרפת בדצמבר 1915 בפיקודו של מייג'ור גנרל מלקולם מרסר, והיא לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק. ב-3 ביוני 1916 נהרג גנרל מרסר באיפר, והפך לקצין הבכיר ביותר בקנדה שנהרג בפעולה במלחמת העולם הראשונה. באותו יום גם נשבה בריגדיר ויקטור ויליאמס, שפיקד על חטיבת הרגלים השמינית, והיה לקצין הקנדי הבכיר ביותר שנלכד במלחמת העולם הראשונה, אף הוא בקרב על הר סורל. מרסר הוחלף על ידי לואי ליפסט שפיקד על הדיוויזיה עד ספטמבר 1918, זמן קצר לפני שגם הוא נהרג בפעולה ב-14 באוקטובר 1918, בזמן שמפקד הדיוויזיה הרביעית הבריטית פרדריק לומיס מונה למפקד הדיוויזיה עד סוף המלחמה. הקמתה של הדיוויזיה הקנדית השלישית אושרה במהלך מלחמת העולם השנייה ב-17 במאי 1940, אולם חל עיכוב ניכר עד שהוקמה הדיוויזיה והמפקדה האוגדתית ב-5 בספטמבר, והמפקד הראשון מונה ב-26 באוקטובר. בזמן שמרכיביה של החטיבה הוקמו, רגימנט הקמרון היילנדרס של אוטווה נותקו והועברו לאיסלנד כחלק מכוח Z. הגדוד בילה שם את חורף 1940–1941, ואז עבר לבריטניה. חטיבות הרגלים הקנדיות ה-8 וה-9 של הדיוויזיה החלו לצאת כבר ב-1 ביולי 1941 והגיעו לבריטניה בסוף אותו חודש. חטיבת הרגלים הקנדית ה-7 יצאה באוגוסט והגיעה בתחילת ספטמבר. לאחר הגעתה, בילתה הדיוויזיה שלוש שנים באימונים והכשרה. ב-6 ביוני 1944 נחתו כוחות הדיוויזיה בפיקודו של רוד קלר בחוף ג'ונו, כחלק מהקורפוס הבריטי ה-1 במסגרת הארמייה הבריטית השנייה, ומאוחר יותר הצטרפה להארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, פינוי נמלי התעלה, קרב שפך הסכלדה, והקרבות בהולנד. במהלך קרב שפך הסכלדה ניתן לדיוויזיה הכינוי "חולדות מים" שהעניק להם פילדמרשל סר ברנרד מונטגומרי, מפקד קבוצת הארמיות ה-21, מתוך הכרה בתנאי השטח הירודים דרכם נלחמו, תחילה בנחיתה בנורמנדי ואחר כך בכיס ברסקנס המוצף. לאחר המלחמה שירתה הדיוויזיה כחיל כיבוש בגרמניה, עד שהוחלפה על ידי הדיוויזיה הבריטית ה-52, וב-20 ביוני 1946 פורקה הדיוויזיה. בשנת 1991 הוקם בקנדה כוחות היבשה של האזור המערבי, אשר הפך בשנת 2014 לדיוויזיה השלישית החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית. מדיה וקבצים בנושא הדיוויזיה השלישית בוויקישיתוף אתר האינטרנט הרשמי של הדיוויזיה השלישית (באנגלית) אתר האינטרנט הרשמי של הדיוויזיה השלישית (באנגלית) אתר האינטרנט הרשמי של הדיוויזיה השלישית (בצרפתית) אתר האינטרנט הרשמי של הדיוויזיה השלישית (בצרפתית) אתר האינטרנט הרשמי של הדיוויזיה השלישית (באנגלית) (באנגלית)
שובי לביתך

"שובי לביתך" הוא שיר שכתבה דליה רביקוביץ, והלחין וביצע שם טוב לוי. השיר יצא לאור בשנת 1981. השיר נכתב על ידי רביקוביץ ללחן שכתב לוי קודם לכן, והשיר לא הופיע באף ספר משיריה. לוי הלחין את המנגינה בתחילת שנות ה–70, בעת שהיה אז חלילן שניגן מוזיקה קלאסית. והוא הציע את המנגינה לאריק איינשטיין, "אבל אריק אמר: 'את זה אתה תשיר'". השיר נכלל באלבום הסולו השני של לוי "התעוררות", שיצא ב-1981. בשנת 1984 חוה אלברשטיין ביצעה גרסת כיסוי לשיר כחלק מאלבומה "אבק של כוכבים". בשיר פנייה של דובר או דוברת לאישה או לילדה. הנמענת פצועה ומיוסרת, דפוס דומיננטי בשירתה של רביקוביץ. הנמענת מקבלת מן הדובר שלל הנחיות במטרה לגאול את נפשה המיוסרת, ובהן "האזיני לקולות", "שאי עין למרום", ו"שובי לביתך". עם לחנו הנוגה, השיר נכלל ברפטואר שירים המושרים בימי זיכרון. בשנת 2008 ביצעה דנה ברגר חידוש לשיר עבור האלבום "עבודה עברית" בעיבוד רוקיסטי. הזמרת נתנאלה ביצעה גרסת כיסוי לשיר. היא הקליטה אותו עבור אלבום האוסף שלה "גבוה", שיצא בשנת 2014. בשנת 2023, במהלך מלחמת חרבות ברזל, ביצעה דנה ברגר, יחד עם סטודנטים בתוכנית אקים - "כלים שלובים" שבאוניברסיטת בר-אילן, גרסה נוספת לשיר, לזכרן של נויה דן ורות פרץ, שנרצחו ב-7 באוקטובר 2023. סרטון השיר "שובי לביתך" באתר יוטיוב "שובי לביתך" באתר בית לזמר העברי מילות השיר "שובי לביתך" באתר שירונט "שובי לביתך" - דנה ברגר ואקים ישראל, סרטון באתר יוטיוב בן שלו, השיר "שובי לביתך" תפס את רוח התקופה, על האימה והתקווה, באתר הארץ, 19 בנובמבר 2023 גדעון טיקוצקי, דליה רביקוביץ, עשור למותה, באתר הארץ, 21 באוגוסט 2015 יוסי חרסונסקי, עיון ביקורת, באתר יוסי מיוסיק שי גולדן, 'שובי לביתך' - עיבוד חדש לשיר לזכר נויה דן ורות פרץ שנרצחו ב-7 באוקטובר, באתר פייסבוק אקים ישראל - ערוץ 14, ‏24.12.2023
מסגד מרים

מסגד מרים (באנגלית: Mosque Maryam) בעיר שיקגו שבאילינוי, ארצות הברית הוא המרכז הארצי של ארגון אומת האסלאם ומקום המושב של מטהו. מסגד מרים ממוקם בדרום-מזרח שיקגו, כקילומטר מחוף ימת מישיגן. במקור שימש המבנה את הכנסייה היוונית אורתודוקסית של קונסטנטין והלנה הקדושים, עד אשר הועתק מקום הכנסייה לאחד מפרברי שיקגו. אלייז'ה מוחמד, מנהיג ארגון אומת האסלאם בעבר, רכש את המבנה בשנת 1972. מנהיג הארגון הנוכחי לואיס פרחאן הפך את המבנה למסגד ב-1988. הוא נקרא על שם מרים, אם ישו. לטענת פרחאן הלווה מנהיג לוב מועמר קדאפי לאלייז'ה מוחמד סכום של שלושה מיליון דולר לשם הסבת הכנסייה לשעבר למסגד. האולם הראשי של המסגד היה בעבר אולם התווך של הכנסייה. כיפה מעטרת את גג הבניין ובמרכזה מופיעה הכתובת Allah is the greatest, היא התכביר. בארבעת עברי הכיפה נרשם חלק מן השהאדה, There is no God but Allah. מסביב לכיפה נרשם חלק מסורת א-נוּר, הפרק העשרים וארבעה בקוראן. במסגד אין מינרט. בסמוך למסגד ממוקמת אוניברסיטת מוחמד האסלאמית, שהיא בית ספר לילדים ונערים משני המינים מגיל הגן ועד כתה יב'. מדיה וקבצים בנושא מסגד מרים בוויקישיתוף מסגד מרים, באתר אומת האסלאם, מאורכב באתר Web Archive
נתנאל (זמר)

נתנאל נגר, המוכר בשמו הפרטי נתנאל (7 באוגוסט 1964 – 13 באפריל 2020) היה זמר ישראלי ששר בסגנון הזמר המזרחי. נגר נולד בכ"ט באב תשכ"ד (1964) ליוסף ורומיה ברכה בכפר סבא, כבן למשפחה בת שישה ילדים. הוא החל לשיר בגיל צעיר כסולן בלהקת בית הספר היסודי שבו למד. לאחר שלא התקבל ללהקה צבאית התגייס לחיל השריון. בשנות ה-80 החל להופיע במועדוני המוזיקה המזרחית. בשנת 1991 יצא אלבום הבכורה של נתנאל - "כח" בחברת התקליטים של האחים אביגדור ומשה בן-מוש. בין שירי האלבום בלטו הדואט נפילת מתח" עם יצחק קלפטר, "בושם" (מילים: יואב גינאי, לחן: יוני רועה), "טעם החיים" "את לי אור" (בשני האחרונים - מילים ולחן: יוני רועה), שחודש כ-3 שנים מאוחר יותר על ידי הצמד עופר לוי ולאה לופטין. יוני רועה ניהל אומנותית, ננסי ברנדס עיבד והפיק מוזיקלית, ועימו השתתפו בהקלטות גם שמוליק בודגוב, יצחק קלפטר ובאלדי אולייר בגיטרות, חיים רומנו בגיטרות ובוזוקי, וגלעד עצמון בסקסופון. ב-1994 הוציא את אלבומו השני "ככה תנצחי", בו בלטו גרסה עברית של מני בגר ללהיט של זמר הרגאיי האלג'יראי שב חאלד בשם "בלילות", "ככה תנצחי" (מילים ולחן: יוני רועה) וחידוש ל"לילה בחוף אכזיב". ב-1996, נבחר לשיר את שיר העלייה של הפועל ירושלים לליגה הבכירה, "המנון הפועל ירושלים". ב-1997 הוציא את האלבום "בין השירים" שכלל מחרוזות להיטים שלו ושל זמרים אחרים דוגמת: חיים משה, מרגלית צנעני, ופיני חדד. ב-1998 לפרויקט ולאלבום "חברים שרים זוהר" חידש את השיר "כוכבי לילה יזהירו" (עיבוד: רובי בן שמעון). בשנת 2001 הוציא את השיר "ילדה של אב" שיר הנושא מתוך אלבומו הרביעי שהפך ללהיט. את המילים לשיר כתב דידי הררי והלחין שמעון בוסקילה. עוד בלט באלבום שיר החתונות "בזאת הטבעת" שכתבה מירית שם-אור והלחין יוני רועה. את שירי האלבום עיבד נחום עושרי. עוד בשנה זו החל להופיע באופן קבוע כחלק מלהקת 'זמרי הבית' בתוכנית הטלוויזיה "בטברנה עם שמעון פרנס" בזכיינית "טלעד" בערוץ 2. בשנת 2007 השתתף במופעי ההצדעה "בחזרה לזוהר", שהוקדש לשירי זוהר ארגוב, בהשתתפות אביהו מדינה, מתי סרי ואחרים. בשנת 2010 חזר לבמה לאחר שנטל פסק זמן למשך שמונה שנים. לאחר שהוציא את אלבומו הרביעי המשיך להוציא סינגלים לקראת אלבום חמישי, שלא יצא לבסוף. ב-26 בינואר 2021 יצא שירו, "השיר האחרון", שכתבו הלחינו ועיבדו מיקי צברי ויוני קיסר. נתנאל נגר נפטר ב-13 באפריל 2020, ממחלת הסרטן. נטמן בבית העלמין בכפר סבא. נגר נישא, בשנית, למירב, ולהם שני בנים. מנישואיו הראשונים נולדו לו שתי בנות. כח (1991) ככה תנצחי (1994) בין השירים (1997) ילדה של אב (2001) מזל טלבי לוי, "אני חדור מוטיבציה, רעב ורוצה לטרוף את העולם", באתר מלאבס, 15 בספטמבר 2017 רן בוקר, הזמר נתנאל הלך לעולמו, באתר ynet, 13 באפריל 2020 נתנאל (1964-2020), (זמר), דף שער בספרייה הלאומית אסף נבו, ‏נתנאל - "תני לו", באתר ‏מאקו‏, 14 ביוני 2009 חוזרים לזוהר, באתר הבמה נולד מחדש: ריאיון עם הזמר נתנאל, באתר nrg‏, 3 בנובמבר 2010 אבי כאכון, ‏בגיל 55: הזמר נתנאל הלך לעולמו ממחלת הסרטן, באתר ‏מאקו‏, 13 באפריל 2020 בני קימרון, "כל רגע הוא קריטי": המלחמה של מירב, ילידת עפולה, להצלת בעלה הזמר נתנאל נגר, באתר mynet‏, 15 בפברואר 2020
גדות האוהיו

גדות האוהיו (באנגלית: Banks of the Ohio) היא בלדת רצח (מוֹריטָאט) (אנ') עממית אמריקאית מהמאה ה-19 שמחבריה אינם ידועים. בשיר מספר הדובר שהזמין את אהובתו לטיול קצר לגדות נהר האוהיו, וכשזו לא שעתה להצעת הנישואים שלו, רצח אותה. השיר דומה דמיון שטחי לכמה בלדות רצח אחרות כדוגמת "Omie Wise" ו-"Pretty Polly", שגם הן נמסרות מפי מְסַפֵּר גיבור רוצח בשם וילי. ואולם הבדל משמעותי נמצא בנרטיב: הרוצח מסביר למה הרג את אהובתו, וחלק ניכר מהשיר הוא ביטוי של הצער והחרטה שלו בעקבות המעשה. מבחינה מוזיקלית השיר מיוחד בפזמון החוזר שלו, שבו מבטא הדובר את אהבתו ואת תקוותו לעתיד משותף עם האהובה. מרכיב זה מעניק לשיר ממד פסיכולוגי שונה, וכן מאפשר לזמרי הליווי (או לקהל) להצטרף בשירה בפזמון. השיר הוקלט פעמים רבות במרוצת עשרות שנים, החל בהקלטות קאנטרי מסחריות מ-1927 (הראשונה שבהן של להקת Red Patterson's Piedmont Log Rollers) ולאורך שנות השלושים, עבור דרך הקלטות לקהל תחיית מוזיקת הפולק האמריקאית (בעיקר בשנות החמישים והשישים) וכלה בהקלטות בעשור השני של המאה ה-21. בין המבצעים הבולטים: ג'ואן באאז, שהקליטה את השיר מספר פעמים (1959, 1961 ו-1968); פיט סיגר; ג'וני קאש עם משפחת קרטר; ואוליביה ניוטון-ג'ון, שהקליטה אותו לאלבום הסולו הראשון שלה ב-1971 (השיר עצמו הגיע למקומות הראשונים במצעדי הפזמונים בבריטניה ובאוסטרליה). בחלק מהמקרים שבהם הושר השיר בפי נשים (כמו זה האחרון) עובדו המילים כדי להתאימן למבצעת אישה. ניגון עתיק מדיה וקבצים בנושא גדות האוהיו בוויקישיתוף מילות השיר באתר Bluegrass Lyrics נתן יונתן, עד סוף הקיץ האינדיאני, מרחביה: ספרית פועלים, תשכ"ח 1968, עמ' 121.
אנטון גובנקוב

אנטון ניקולייביץ גובנקוב (ברוסית: Антон Николаевич Губанкóв; ‏29 בינואר 1965 - 25 בדצמבר 2016) היה מדינאי, עיתונאי ובלשן. גובנקוב נולד בלנינגרד, רוסיה הסובייטית, ברית המועצות. שימש כמנהל מחלקת התרבות של משרד ההגנה של רוסיה (2013–2016), שר התרבות של מחוז מוסקבה (2012–2013), יושב ראש ועדת התרבות של ממשלת סנקט פטרבורג (2008–2011). נהרג ב-25 בדצמבר 2016, במי הים השחור ליד העיר סוצ'י, בהתרסקות מטוס טופולב Tu-154 של משרד ההגנה הרוסי, שטס עם קבוצת אמנים מהרכב אלכסנדרוב ואנשי ציבור לבסיס האוויר חמימים בסוריה. מדיה וקבצים בנושא אנטון גובנקוב בוויקישיתוף ביוגרפיה באתר משרד ההגנה של הפדרציה הרוסית אנטון גובנקוב באתר rusperson.com הספד באתר האינטרנט של העיתון "הכוכב האדום" תרבות וצבא - מחלקת התרבות של משרד ההגנה של הפדרציה הרוסית "Бывший руководитель петербургских «Вестей» возглавил Комитет по культуре" (ברוסית). Гаzета.СПб. 3 ביוני 2008. אורכב מ-המקור ב-2012-04-09. נבדק ב-2010-08-13. {{cite web}}: (עזרה) "Губанков Антон Николаевич". Министерство обороны Российской Федерации. אורכב מ-המקור ב-2015-04-02. נבדק ב-2013-08-19. Центр конкурсов "Арт-успех" – Органы Управления: – Оргкомитет Конкурса – Губанков Антон Николаевич СМИ: в самолете Минобороны разбился Антон Губанков — Фонтанка.ру ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
ויקטור פורצ'ן

סר ויקטור מורבן פורצ'ן (באנגלית: Sir Victor Morven Fortune;‏ 21 באוגוסט 1883 – 2 בינואר 1949) היה קצין בכיר בצבא הבריטי. הוא שירת גם במלחמת העולם הראשונה וגם במלחמת העולם השנייה. הוא פיקד על הדיוויזיה ה-51 (היילנד) במהלך המערכה על צרפת ועל ארצות השפלה, ונאלץ להיכנע לגרמנים ב-12 ביוני 1940. פורצ'ן נולד בבללוק, סקוטלנד ב-21 באוגוסט 1883, ובשנת 1903 התגייס פורצ'ן לצבא הבריטי והצטרף לרגימנט המשמר השחור (היילנדרים המלכותיים). הוא שירת במלחמת העולם הראשונה כמפקד הגדוד הראשון, רגימנט המשמר השחור (היילנדרים המלכותיים) משנת 1916 וכמפקד החטיבה ה-46 משנת 1918. לאחר לימודיו במכללה לפיקוד ומטה, קימברלי בשנים 1920 עד 1921, הוא מונה למפקד הגדוד הראשון, רגימנט הסיפורת' היילנדרים ב-1927 ולמפקד חטיבת הרגלים ה-5 בשנת 1930. בשנת 1935 הוא מונה למפקד הדיוויזיה ה-52 (השפלה) ובשנת 1937 מונה למפקד הדיוויזיה ה-51 (היילנד). הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי, ולחמה יחד עם הצרפתים במהלך מבצע מקרה אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של דיוויזיית היילנד בסן ואלרי אן-קו. חטיבה אחת נסוגה קודם לכן ללה האבר וכך נמנעה מלכידה. גנרל פורצ'ן בילה את שארית המלחמה כשבוי מלחמה. כקצין בריטי בכיר בשבי בגרמניה, הוא פעל לשיפור תנאי החיילים בפיקודו. הוא לקה בשבץ מוחי בשנת 1944 אך סירב להחזרתו. הוא שוחרר לבסוף באפריל 1945 וקיבל את תואר אביר מפקד במסדר האימפריה הבריטית. כמה סופרים בריטים הטילו ספק בהחלטה להישאר עם הצרפתים במהלך הקרב. עם זאת, גנרל שארל דה גול הצהיר, 'מצידי אני יכול לומר שחברות הנשק, שנחתמה בשדה הקרב באבוויל במאי-יוני 1940, בין דיוויזיית השריון הצרפתית, שהיה לי הכבוד לפקד עליה, לבין הדיוויזיה הסקוטית ה-51 האומללה תחת הגנרל פורצ'ן, מילאה את חלקה בהחלטה שקיבלתי להמשיך במאבק בצד בעלות הברית, עד הסוף, יבוא מה שיבוא'. והוא סיכם בציטוט המוטו הישן של המשמר הסקוטי : omni modo fidelis - נאמן לכל דבר. ב-2 בינואר 1949 מת פורצ'ן בדאלסווינטון, סקוטלנד, והוא בן 65 שנים. 51 Highland Division - Major General Fortune Wartime appointments The Heroes of St Valery Speech delivered by General de Gaulle at Edinburgh, 23 June 1942
גביע המדינה בכדורגל נשים 2008/2009

גביע המדינה בכדורגל נשים לעונת 2008/2009 היא התחרות ה-11 מאז היווסדה. משחקי התחרות החלו ב-23 בדצמבר 2008 ומשחק הגמר נערך ב-11 במאי 2009 והסתיים בניצחון של מכבי חולון על אס"א תל אביב בדרך לזכייה שביעית ברציפות בתואר. בעונה זו התקיימה ליגת נשים אחת ובה 12 קבוצות. מתוכן נרשמו 10 קבוצות להשתתף בתחרות. לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 4 קבוצות ו-6 קבוצות העפילו באופן אוטומטי לרבע הגמר. הסיבוב הראשון בתחרות היה למעשה שמינית הגמר. בסיבוב זה השתתפו 4 קבוצות. אל 2 העולות משמינית הגמר הצטרפו 6 קבוצות שעלו בהגרלה לשלב זה שהתקיים בין ה-1 ל-3 בפברואר 2009. משחקי חצי הגמר התקיימו בהצגה כפולה ב-16 באפריל באצטדיון רמת גן. עונת 2008/2009 בליגת כדורגל נשים עונת 2008/2009 בגביע המדינה בכדורגל נשים, באתר ההתאחדות לכדורגל בישראל מכבי חולון זכתה בגביע המדינה לנשים, באתר וואלה, 11 במאי 2009 דנה סידי, חולון מחזיקת הגביע לנשים. צפו בדרמה הגדולה, באתר ynet, 11 במאי 2009
רגנוזאורוס

רגנוזאורוס (שם מדעי: Regnosaurus; מילולית: "הלטאה של רגננסיס" (אנ') - שם של שבט קדום מאזור סאסקס) הוא סוג של דינוזאור מתת-סדרת הסטגוזאורים ומשפחת ההואיאנגוזאוריים, אשר חי בקרטיקון התחתון של אנגליה שלפני 137 עד 121 מיליון שנה, זאת בניגוד לסוגים רבים שהתקיימו במשך היורה. סוג זה כלל מין אחד - Regnosaurus northamptoni, הקרוי על שם נשיא החברה המלכותית (שעמד להתפטר) - ספנסר קומפטון, המרקיז של נורת'האמפטון (אנ'). הרגנוזאורוס התגלה לראשונה בעיירה צ'אקפילד (Cuckfield) שבמערב סאסקס שבאנגליה משרידים של לסת תחתונה שהועברו למוזיאון להיסטוריה של הטבע בלונדון. הממצאים היחידים ששרדו נמצאו בדרום אנגליה, וכללו שרידי לסת תחתונה באורך 6 סנטימטרים ועם 15 שקעי שיניים חרוטיים במקצת. ממצאים בודדים, כנראה של אגן הירכיים התגלו באי וייט. ממצאים אלה מרמזים שהדינוזאור היה קטן מאוד ולא עלה על 4 מטרים. את המאובנים שהתגלו חקר גדעון מנטל ב-1839 הניח שמדובר בשרידי לסת של איגואנודון, כנראה של פרט צעיר, וכך הציג אותה לאגודת החברה המלכותית ב-1841. החוקר ריצ'רד אוון לעומתו ערער על קביעה זו בהתייחס לשרידי לסתות איגואנודונים שנראו שונים מאוד, כך שמדובר היה בסוג שונה. גם מנטל חזר בו מהקביעה הראשונה והניח שמדובר באחד הסוגים הקרובים לאיגואנודון. בעוד החוקרים הראשונים סברו שמדובר בסוג ממשפחת האיגואנודוניים, אשר מינים שלהם התגלו באותן תצורות, החוקר ריצ'רד ליידקר הציע ב-1888 על קרבתו של דינוזאור זה לסקיילדוזאורוס עקב מבנה דומה. ב-1911 הציע החוקר אלפרד פון זיטל לשייך אותו למשפחת הסטגוזאוריים. עם זאת הוא ניחן במספר הבדלים בולטים ביחס לסטגוזאורים אחרים. החוקר אלפרד רומר (אנ') הציע שהוא קרובו של ההילאוזאורוס, בעוד ג'ון אוסטרום סבר שמדובר בכלל בסוג זאורופוד. כיום מכלילים את הרגנוזאורוס לצד ההואיאנגוזאורוס האסייתי במשפחה קרוב לסטגוזאוריים, מאחר שמבנה הלסתות מאוד דומה. עם זאת נמצאו מעט מאוד שרידים כך שקשה לדעת בוודאות. מדיה וקבצים בנושא רגנוזאורוס בוויקישיתוף רגנוזאורוס, באתר GBIF (באנגלית)
טימור מורגונוב

טימור איגורביץ' מורגונוב (ברוסית: Тимур Игоревич Моргунов; נולד ב-12 באוקטובר 1996) הוא אתלט רוסי, סגן אלוף אירופה (ברלין 2018) בקפיצה במוט. באליפות אירופה שנערכה בברלין, גרמניה ב-12 באוגוסט 2018 זכה מורגונוב במדליית כסף בקפיצה במוט בשיא אישי והשוואת שיא אירופה לנוער עד גיל 23 של 6.00 מטר, אחרי ארמנד דופלנטיס משוודיה ששיפר וקבע שיא עולם חדש לנוער עד גיל 20 ועד גיל 23 של 6.05 מטר, ולפני שיאן העולם רנו לאבילני מצרפת (5.95 מטר). בתחרות גמר ליגת היהלום שנערכה בבריסל, בלגיה ב-31 באוגוסט אותה שנה הוא זכה במדליית זהב בתוצאה של 5.93 מטר, לפני אלוף העולם סם קנדריקס מארצות הברית (5.88 מטר) ואלוף העולם לפניו שונסי ברבר מקנדה (5.83 מטר). טימור מורגונוב, באתר התאחדות האתלטיקה הבין-לאומית ארמנד דופלנטיס משוודיה עבר ראשון 6.00 מטר וקבע שיא עולם לגיל 20 השווה את שיא אירופה לגיל 23 של סרגיי בובקה. לאחר מספר דקות, טימור מורגונוב, השווה אף הוא את שיא אירופה לגיל 23 כשעבר גם הוא 6.00 מטר. כעבור כמה דקות, ארמנד דופלנטיס, שיפר את התוצאה והעמידה על 6.05 מטר ובכך קבע שיא עולם חדש לגיל 20 ולגיל 23. בכל מקרה השוואת שיא אירופה שבע מורגונוב, עומדת לזכותו. ערך זה הוא קצרמר בנושא ספורטאים ובנושא אתלטיקה. אתם מוזמנים לתרום לוויקיפדיה ולהרחיב אותו.
נמל התעופה ליסבון

נמל התעופה הומברטו דלגאדו (באנגלית: Humberto Delgado Airport, בפורטוגזית: Aeroporto Humberto Delgado – מוכר גם כנמל התעופה ליסבון / נמל התעופה פורטלה) הוא נמל התעופה המשרת את העיר ליסבון בירת פורטוגל ומשמש כשער הכניסה העיקרי למדינה. הנמל ממוקם 7 ק"מ צפונית-מזרחית ממרכז העיר ליסבון, ומשמש כבסיס הבית לחברת התעופה הלאומית טאפ אייר פורטוגל. בפברואר 2015 נקרא הנמל על שמו של הגנרל הומברטו דלגאדו. בנמל התעופה שני טרמינלים: משמש כטרמינל הראשי של השדה מכאן יוצאות טיסותיה של חברת טאפ וחברות נוספות. מורחק מטרמינל 1 ומשמש בעיקר עבור חברה לטיסות חסך, בעיקר ריינאייר, ויז אייר, טראנסאוויה, איזיג'ט, ובלו אייר. בנוסף לנמל יש 2 מסלול טיסה. החל מ-28 באוקטובר 2018, אל על מפעילה 2 טיסות שבועיות לתל אביב. החל מ-31 במרץ 2019, טאפ אייר פורטוגל מפעילה טיסה יומית לתל אביב. מדיה וקבצים בנושא נמל התעופה ליסבון בוויקישיתוף אתר האינטרנט הרשמי של נמל התעופה ליסבון עד אז ביצעה סאן דור טיסות עונתיות בקו בקרוב: טיסה ישירה לליסבון כל השנה, באתר ynet, 3 ביולי 2018